Námskeið Blancs á Íslandi fjarlægt af heimasíðu RSD Atli Ísleifsson skrifar 25. nóvember 2014 12:13 Bandaríkjamaðurinn Julien Blanc gefur sig út fyrir að vera stefnumótasérfræðingur . Svo virðist sem fyrirhuguðu námskeiði bandaríska fyrirtækisins Real Social Dynamics ( RSD ) á Íslandi um hvernig skuli „ ná sér í konu “ hafi verið aflýst . Til stóð að „ stefnumótanámskeið “ fyrirtækisins yrði haldið í Reykjavík dagana 11. til 13. júní næstkomandi , en námskeiðið hefur nú verið fjarlægt af heimasíðu fyrirtækisins . Mikið hefur verið rætt um Julien Blanc síðustu daga en hann starfar á vegum Real Social Dynamics . Fyrirtækið er með fjölda „ stefnumótaþjálfara “ á sínum snærum sem fara víða um og halda fyrirlestra og námskeið . Námskeið þeirra , „ Boot Camps “ hafa verið mikið gagnrýnd og hafa nú rúmlega 11 þúsund manns nú skrifað undir áskorun um að Julien Blanc verði ekki hleypt inn í landið . Er hvatt til þess að Ísland færi að fordæmi Bretlands og Ástralíu um að neita Blanc um inngöngu í landið . Námskeið í Svíþjóð einnig fjarlægðBlanc er afar umdeildur vegna þeirra aðferða sem hann boðar að séu áhrifaríkar . Þær virðast margar hverjar fela í sér að beita konur ofbeldi af ýmsum gerðum . Á síðu undirskriftasöfnunarinnar er Blanc kallaður ofbeldismaður sem misnoti og niðurlægi konur . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .